Ge Isaka a na le mengwaga e ka bago e mehlano, Sara o ile a bona gore Ishimaele o dula a kwera Isaka. Sara o be a nyaka go šireletša ngwana wa gagwe e lego Isaka, ka gona a botša Aborahama gore a rake Hagara le Ishimaele. Mathomong, Aborahama o ile a gana. Eupša Jehofa a re go yena: ‘Theetša Sara. Ke tla hlokomela Ishimaele. Eupša ke tlo šomiša Isaka go phetha ditshepišo tša ka.’ Aowa! Mogopolo wa Phankga wona o reng o se mo khutšong ye bohlokwa ye O reng o fela o fofela mola lapeng lela, o boa; o fofela gape le gape, o boa O reng o na le malaomabe O phayaphaiša mafokodi a Lahlang, o tloge o phutholle dimpho tše bohlokwa tša Phankga - o potiela ngwakwana wa Lahlang, o tloge o gerule ngwakokgomo wo wa boPhankga - o šikinya metšwana yeo Lahlang a emego ka yona moo setšhabeng sa Babinatau, o tloge o tsitsinkele medukgomo yeo Phankga a tsemilego ka yona moo setšhabeng sa gabo, o bona Lahlang ka phogong. O šikinya Phankga ka pela gore a phafogele taba ye, a e ele a bone se o se bonago?